Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi yleisestä tuoteturvallisuudesta komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2001/0376 lopull. - COD 2000/0073 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI YLEISESTÄ TUOTETURVALLISUUDESTA KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 1. Menettely - Komissio antoi ehdotuksen 29. maaliskuuta 2000. [1] [1] KOM (2000) 139 lopullinen/2 ( 2000/0073 (COD), 15.6.2000. - Talous- ja sosiaalikomitea antoi lausuntonsa 20. syyskuuta 2000. [2] [2] CES 2000/1008, 20.9.2000. - Euroopan parlamentti antoi lausunnon ensimmäisessä käsittelyssä 15. marraskuuta 2000. [3] [3] A5/2000/0309. - Asiasta päästiin neuvostossa poliittiseen sopimukseen 30. marraskuuta 2000 (yksimielisesti). - Komission muutettu ehdotus toimitettiin 2. helmikuuta 2001. [4] [4] KOM (2001) 63 lopullinen, 2.2.2001. - Neuvosto vahvisti yhteisen kannan virallisesti 12. helmikuuta 2001. [5] [5] EYVL C 93, 23.3.2001, s. 24. - Yhteistä kantaa koskeva komission tiedonanto annettiin 14. helmikuuta 2001. [6] [6] SEC (2001) 244, 14.2.2001. - Parlamentti antoi suosituksen toisessa käsittelyssä 16. toukokuuta 2001. [7] [7] A5-0133/2001. 2. Direktiivin tarkoitus Komissio teki 29. maaliskuuta 2000 ehdotuksen direktiiviksi, jolla tarkistetaan ja muotoillaan uudelleen yleisestä tuoteturvallisuudesta 29. kesäkuuta 1992 annettu neuvoston direktiivi 92/59/ETY [8]. Ehdotukseen sisältyy selkeämpiä ja tehokkaampia sääntöjä sen varmistamiseksi, että markkinoille saatetaan vain turvallisia tuotteita. [8] EYVL L 228, 11.8.1992, s. 24(32. 3. Komission lausunto parlamentin ehdottamista tarkistuksista Parlamentti teki 16. toukokuuta 2001 (toisessa käsittelyssä) seitsemän tarkistusta neuvoston yhteiseen kantaan. Komissio hyväksyi, joko kokonaan tai osittain, viisi näistä tarkistuksista, mikäli ne muotoillaan asianmukaisesti uudelleen, ja hylkäsi muut tarkistukset. Komissio esittää tässä lausunnossa kantansa parlamentin tarkistuksiin EY:n perustamissopimuksen 251 artiklan 2 kohdan c alakohdan mukaisesti. 3.1 Komission hyväksymät tarkistukset Tarkistus 1 liittyy yhteisen kannan johdanto-osan 1 kappaleeseen ja koskee komission ehdotusten tekemistä palvelujen turvallisuuden alalla. Kun yhteinen kanta vahvistettiin neuvostossa (12.2.2001), komissio ilmoitti aikeensa määrittää yhteisön toimintaa koskevat tarpeet, mahdollisuudet ja painopisteet palvelujen turvallisuuteen ja palvelujen tarjoajien vastuuseen liittyvissä kysymyksissä ja tehdä asianmukaisia ehdotuksia. Tämä pyrkimys mainitaan myös komission vuoden 2001 työohjelmassa. Tarkistus voidaan näin ollen hyväksyä uudelleen muotoiltuna (johdanto-osan 1 kappaleen viimeinen virke): "Uudessa tekstissä palvelujen turvallisuus jätetään tämän direktiivin soveltamisalan ulkopuolelle, koska komissio aikoo määritellä yhteisön toimintaa koskevat tarpeet, mahdollisuudet ja painopisteet palvelujen turvallisuuteen ja palvelujen tarjoajien vastuuseen liittyvissä kysymyksissä tehdäkseen asianmukaisia ehdotuksia." Tarkistuksissa 4, 5 ja 10 vaaditaan neuvoa-antavan komitean perustamista (yhteisessä kannassa mainitun sääntelykomitean sijasta) niin standardointivaltuuksien antamisen kuin tällaisiin valtuuksiin liittyvien turvallisuustavoitteiden asettamisen osalta. Komissio voi hyväksyä nämä tarkistukset. Tarkistuksella 7 sisällytetään 8 artiklaan maininta ennalta varautumisen periaatteesta ohjenuorana, jota jäsenvaltioiden toimivaltaisten viranomaisten olisi noudatettava toteuttaessaan 8 artiklan 1 kohdassa tarkoitettuja toimenpiteitä. Parlamentin tarkistus voidaan hyväksyä uudelleen muotoiltuna (8 artiklan 2 kohta): "Kun jäsenvaltioiden toimivaltaiset viranomaiset toteuttavat 1 kohdassa, erityisesti sen d-f alakohdassa, tarkoitettuja toimenpiteitä ottaen tarvittaessa huomioon ennalta varautumisen periaatteen, niiden on toimittava perustamissopimusta ja erityisesti sen 28 ja 30 artiklaa noudattaen siten, että kyseiset toimenpiteet toteutetaan tavalla, joka on oikeassa suhteessa vaaran vakavuuteen." Ennalta varautumisen periaate saattaa tulla kyseeseen, jos asiasta vallitsee tieteellinen epävarmuus. Periaate olisi kuitenkin mainittava kyseisen säännöksen tarkoituksen yhteydessä. Tässä tapauksessahan se on perustamissopimuksen noudattaminen. 3.2 Komission hylkäämät tarkistukset Tarkistuksella 3 lisätään 3 artiklaan uusi kohta, jonka mukaan ulkoista sertifiointia voidaan käyttää osoittamaan tuotteen olevan direktiivin turvallisuusvaatimusten mukainen. Direktiivin säännösten mukaan ulkoisen sertifioinnin pitäisi vain helpottaa vaatimustenmukaisuuden arvioimista eikä toimia osoituksena vaatimustenmukaisuudesta. Tarkistus 11 on muotoiltu 19 a artiklana lisättäväksi komission velvoitteeksi esittää palvelujen turvallisuutta koskevia ehdotuksia tiettyyn päivämäärään mennessä. Tarkistusta ei voida hyväksyä, koska se vaikuttaisi komission aloiteoikeuteen. 4. Päätelmä Komissio muuttaa EY:n perustamissopimuksen 250 artiklan 2 kohdan mukaisesti ehdotustaan, kuten edellä esitettiin.